Повечето части от средновековна Унгария са интегрирани в Хабсбургската монархия през 90-те години на 17 век. Монарсите потвърждаваат няколко пъти привилегиите на благородниците, но опитите им да укрепят кралската власт редовно ги довеждат до конфликти с благородниците, които съставлявали около четири и половина процента от обществото. Реформистките благородници настояват за премахване на привилегиите от 90-те години на 18 век, но програмата им е въведена едва по време на Унгарската революция от 1848 г. Повечето благородници губят именията си след освобождаването на своите крепостни селяни, но аристократите запазват своя отличаващ ги социален статус. Държавната администрация наема хиляди обеднели благородници в Австро-Унгария. Изтъкнати (главно еврейски) банкери и индустриалци получават благородническа титла, но социалният им статус остава по-нисък от този на традиционните аристократи. Благородническите титли са премахнати едва през 1947 г., месеци след като Унгария е провъзгласена за република.